GiliGold/VAD_KnessetCorpus huggingface dataset:
שלומי הייזלר: אנחנו יוצאים מתוך נקודת הנחה שהשרות הפרונטלי הוא יותר בטוח, הוא יותר נכון מאשר השרות הדיגיטלי.
שלומי הייזלר: אנחנו חייבים להבין שזו תפיסה שהיא יחסית מיושנת.
שלומי הייזלר: היום השירותים הדיגיטליים הרבה יותר אמינים, הרבה יותר בטוחים.
שלומי הייזלר: אנחנו, שאנחנו מתמודדים עם הונאות במקרקעין כבר יום ביומו, מבינים היום, שהפלטפורמה הדיגיטלית שומרת על האמינות בצורה הרבה יותר טובה, והרבה ויותר נכונה.
שלומי הייזלר: מעבר לזה שהיא מצמצמת ביורוקרטיה, היא יותר נכונה, ויותר אמינה.
שלומי הייזלר: זה, צריך לשים את זה כל הזמן על השולחן.
שלומי הייזלר: יש לנו כל הזמן תחושה שאנחנו מנסים לפגוע באיזשהו ערך אחר, וזה בדיוק הפוך.
שלומי הייזלר: זו נקודה אחת שחשוב לי להדגיש.
שלומי הייזלר: הדבר השני, דיברנו על חוק שמתקן חוק.
שלומי הייזלר: גם בעניין הזה אני רוצה להדגיש.
שלומי הייזלר: זה לא חוק שמתקן חוק.
שלומי הייזלר: החוק קובע איזושהי דרך פרוצדורלית איך עושים את הפעולה.
שלומי הייזלר: למשל, אצלנו, כתוב – צריכים להגיש את הבקשה לרישום ירושה בלשכה, כי זה מה שידעו.
שלומי הייזלר: זה מה שהמחוקק ידע.
שלומי הייזלר: אם אני יודע לתת את זה היום בהגשה דיגיטלית בלשכה, בעצם, זה לא חוק שמתקן חוק.
שלומי הייזלר: הוא בסך הכול נותן לי אמצעים נוספים לאמצעים שלא היו ידועים בכלל שכתבו את החוק.
שלומי הייזלר: ולכן, אני לא חושב שאנחנו מדברים על חוק שמתקן חוק, אלא על איזושהי דרך פרוצדורלית, וביורוקרטית.
שלומי הייזלר: דבר שלישי, שרציתי לחדד, הנושא של העיקרון של החוק שהוא בעצם מאוד קפדני בעניין התכלית, אבל הוא מאפשר גמישות בעניין איזה דרך לבחור, איזה דרך דיגיטלית.
שלומי הייזלר: פה יש גם נקודה שרציתי לומר.
שלומי הייזלר: התכלית – בסוף זה, שאלו גם מי הפקיד שיחליט, ומי הפקיד שלא יחליט.
שלומי הייזלר: אנחנו הוסמכנו בחוק לשמור על התכליות של המרשם.
שלומי הייזלר: אני מדבר מתוך הבית שלי, אני ממונה על המרשם, מה שנקרא, טאבו - לכך נועדנו.
שלומי הייזלר: זה תפקידנו – לשמור על אמינות המרשם.
עינב קאבלה: אתה בעצם אחד מהגורמים הממונים לפי התוספת.
שלומי הייזלר: נכון.
שלומי הייזלר: אני ממונה על המרשם.
שלומי הייזלר: זה תפקידי.
שלומי הייזלר: זה ייעודי כרגע בחיים לשמור על אמינות המרשם, לשמור על גמירות הדעת של הצדדים, לשמור על הזיהוי שלהם.
שלומי הייזלר: זה כל מה שאני מחפש ומנסה לעשות, כמובן, לנוסף לרגולציה – מה שנקרא לכך נוצרנו כרגע.
שלומי הייזלר: ולכן, ברור שכל דבר שאני אעשה, זה בשביל לשמור על התכלית הזאת, ולא, חס וחלילה לפגוע, אלא אני אנסה לראות איך אני עושה את זה יותר טוב.
שלומי הייזלר: בד בבד, ברגע שמגבילים אותי לדרך מסוימת, אנחנו מפספסים גם את הזמינות, וגם אפשרות לקיים את הדבר הזה.
שלומי הייזלר: אם אני אקבע בחוק דרך מסוימת, אבל מחר בבוקר יבוא יוגב, בצדק, יגיד לי, יש לך דרך יותר טובה, יותר מאובטחת ויותר מהירה, אני לא יכול.
שלומי הייזלר: אני צריך עכשיו ללכת דרך חתחתים ולעשות את זה עוד פעם מחדש, ואני יכול באמת בצורה הרבה יותר טובה לטייב את התהליך.
שלומי הייזלר: ולכן, העיקרון הזה של החוק, שמצד אחד, הוא נועד לשמור בצורה קפדנית על התכליות, אבל מצד שני, הוא גם מאפשר לי את הגמישות לעיקרון הכרחי.
שלומי הייזלר: זה כך ממעוף הציפור רציתי לדבר על העניין הזה.
שלומי הייזלר: שתי דוגמאות ממש בקצרה.
שלומי הייזלר: אנחנו מתמודדים בחודשים האחרונים, בעיקר, מתחילת משבר הקורונה, בסיפור של לקיחת משכנתאות פרטיות.
שלומי הייזלר: כשאני אומר משכנתאות פרטיות, אני מתכוון למשכנתאות שלא ניתנות, אגב, עסקת מכר או עסקת נדל"ן, אלא אדם מטבע הדברים בתקופה הזאת זה קורה הרבה.
שלומי הייזלר: אדם נכנס לאיזושהי מצוקה כלכלית, הולך לבנק, מבקש כסף, מה שנקרא הלוואה לכל מטרה תמורת שיעבוד של הנכס שלו.
שלומי הייזלר: זו עסקה שלא עושים עם עו"ד.
שלומי הייזלר: אנחנו לא נשלח אדם לעו"ד בשביל לעשות את הדבר הזה.
שלומי הייזלר: לשכות הרישום סגורות.
שלומי הייזלר: לרשום את העסקה הזאת, צריך גם ללכת לבנק, גם ללשכת הרישום, ולא פחות מזה, צריך ללכת לעירייה, לרשות המקומית כי לפי החוק צריך להמציא אישור על העדר חובו.
שלומי הייזלר: כל הדבר הזה הוא כמעט בלתי אפשרי, בשעה שהאזרחים משוועים לאיזשהו פתרון.
שלומי הייזלר: מה אנחנו מציעים.
שלומי הייזלר: אנחנו מציעים איזושהי פלטפורמה דיגיטלית שגם תזהה את האזרח בצורה חד חד-ערכית, הכי בטוחה שיש.
שלומי הייזלר: גם תאפשר לה להגיש לי את זה מזמן.
שלומי הייזלר: גם תאפשר לי לקבל את אותם אישורי עירייה ישירות מהעירייה מרחוק, בלי להטריח את האזרח להגיע לשם.
שלומי הייזלר: והנה, נתנו לאזרח לנשום, בה בעת, שאם אני לא אתן לו את הפתרונות האלה, או שאני אחפש כל מיני פתרונות באמת מורכבים, האזרח עצמו פשוט, אין לו שום סיכוי לקבל את המשכנתא הזאת.
שלומי הייזלר: אותו דבר רישום ירושה.
שלומי הייזלר: היום, החוק דורש, שכדי להגיש בקשה לרישום ירושה, אדם, בתקופה כזאת, קיבל ירושה.
שלומי הייזלר: עכשיו, זאת הדרך שלו כרגע לפרנס את עצמו, לפרנס את משפחתו, והוא צריך לרשום את הירושה.
שלומי הייזלר: היום חוק אומר – צריך להגיע ללשכה, ולרשום את הירושה בלשכה.
שלומי הייזלר: אין לזה היגיון, כי אני את צו הירושה היום מקבל באופן ישיר גם מרשם הירושות, כך שאין בכלל שום אפשרות של זיוף בדבר הזה.
שלומי הייזלר: אני מקבל את צו הירושה במקום.
שלומי הייזלר: אבל עדיין אני צריך להגיד לאזרח, בוא אליי ללשכה ותגיש לי את צו הירושה – אין לזה שום היגיון.
שלומי הייזלר: ולכן, אנחנו חייבים את הגמישות הזאת דווקא בתקופה כל כך קשה.
שלומי הייזלר: אני אומר שוב, מבחינתי, זה שתי דוגמאות, אבל יש לנו דוגמאות כאלה למכביר.
שלומי הייזלר: החוק הזה יאפשר למשק לפעול, ויאפשר לאזרחים לנשום, ומבחינתנו הוא ממש חוק קריטי.
שלומי הייזלר: אנחנו כל הזמן מחפשים פתרונות מפה ומשם - מן הגורן ומן היקב, כדי למצוא פתרונות כרגע במצב החוקי שקיים כדי לאפשר את הנשימה הזאת לאזרחים.
שלומי הייזלר: כרגע, הפתרונות הם לא מוצלחים.
שלומי הייזלר: לכן, אנחנו חייבים את החוק הזה, כדי שיאפשר לנו לפעול בצורה מיטבית.
שלומי הייזלר: שוב אומר לכם, תודה על ההזדמנות ועל ההקשבה.
עינב קאבלה: אגב, הדוגמאות שציינת זה כבר שירותים פעילים, או שזה מה שאתם רוצים להצליח ליישם דרך החוק?
שלומי הייזלר: הדוגמאות ככה – יש חלק מהם שאנחנו מבקשים ליישם דרך החוק.
שלומי הייזלר: בירושה, למשל, אנחנו כן רוצים ליישם דרך החוק.
שלומי הייזלר: לגבי המשכנתא – כרגע זה באיזושהי הוראת שעה בתקנות, אבל זה כמובן לא נותן לנו את מלוא הפלטפורמה.
שלומי הייזלר: הפלטפורמה שכרגע קבועה בתקנות בהוראת שעה, היא לא מספיקה כדי לטייב את התהליך לעולם שאנחנו באמת רוצים להקל על האזרחים.
שלומי הייזלר: זו פלטפורמה מאוד נקודתית, ולכן, החוק בהחלט יעזור לנו גם בנושאים האלה.
אנדרי קוז'ינוב: אנחנו עקרונית בעד החוק.
אנדרי קוז'ינוב: פשוט משתמע מדבריך כאילו אנחנו מנסים להצר פה את הצעדים.
אנדרי קוז'ינוב: אנחנו עקרונית בעד החוק, ובעד השרות, ובעד הנגשה, ובעד פישוט של התהליכים עבור האזרח.
אנדרי קוז'ינוב: פשוט, מחפשים את האיזון הנכון בין הכשירות של אותם האזרחים גם לקבל משהו פרונטלי, כי בסופו של דבר, לא כולם עדיין יודעים להשתמש בפלטפורמות הדיגיטליות, ולכן, הסר דאגה, אנחנו לא באים כדי להוריד את החוק הזה מסדר-היום - ההיפך הוא הנכון.
שלומי הייזלר: אז אני מאוד שמח לשמוע.
שלומי הייזלר: זאת הייתה הבהרה שבאמת מסירה דאגה מליבי.
שלומי הייזלר: אנחנו כמובן ככל שניתן לאפשר שירותים פרונטליים, אנחנו עושים את זה.
שלומי הייזלר: תמיד אנחנו חושבים על אוכלוסיות שאין להם.
שלומי הייזלר: אגב, חלק מהבעיות כרגע עם התקנות, אם כבר העלית את הנקודה הזאת עם התקנה, שההסדר בתקנה לא מאפשר למשל לחלק מאוכלוסיות שלא מחזיקות בפלאפונים סלולריים – דור 3 ומעלה, אני לא יכול לתת להם פתרון, וזה החוק כן יאפשר לי.
שלומי הייזלר: זה בדיוק אותן נקודות, אני לא רציתי להיכנס אליהן, אבל זה בדיוק מה שאני רוצה, כי החוק יפתח לי הרבה יותר אפשרויות.
שלומי הייזלר: וכמובן, כל עוד התו הסגול יאפשר, אנחנו, כמובן, ניתן את השירותים גם למי שצריך.
שלומי הייזלר: הוא לא יכול להשתמש בדיגיטלי.
שלומי הייזלר: אין לנו שום כוונה אחרת ככל שניתן.
שלומי הייזלר: אני רק יכול לומר לכם למשל שהיום התבשרנו שלשכת מפקח שלמה נכנסה לבידוד, כי נכנס שם חולה קורונה לפני כמה ימים, וזה רק מסביר כמה העסק הזה בוער ודחוף, כי אני לא יכול לתת להם שירות פרונטלי כי אין לי איך.
שלומי הייזלר: אז זו דוגמה מצוינת.
שלומי הייזלר: אבל אני מאוד שמח שזה הכיוון.
עינב קאבלה: תודה רבה לך, עו"ד הייזלר.
עינב קאבלה: בבקשה, עמית אשכנזי, יועץ משפטי במערך הסייבר הלאומי.
עינב קאבלה: כרגע אנחנו מוגבלים בזמן, נשמח אם תוכל כרגע לתמצת את זה לשלוש, ארבע דקות, כדי שנוכל גם לסכם את הדיון.
עינב קאבלה: כמובן, בישיבות הבאות, אני אשמח לתת לך זמן מורחב יותר.
עמית אשכנזי: תודה רבה על ההזדמנות להציג את הזווית שלנו – מערך הסייבר הלאומי, גוף, יחידת סמך במשרד ראש הממשלה, שעוסקת בהגנת הסייבר.
עמית אשכנזי: מאמצי הגנת הסייבר במערך הסייבר הלאומי, מתחלקים בגדול לשני ענפים.
עמית אשכנזי: ענף אחד – איך להיערך ולחסן ולהגן על המרחב הדיגיטלי לפני שקורות תקיפות.
עמית אשכנזי: המאמץ השני שלנו, הוא איך אנחנו מזהים ומטפלים בתקיפות כשהן קורות, מתוך תובנה שהרבה פעמים הדרך הטובה להגן על הרציפות התפקודית ועל המידע במרחב הדיגיטלי, זה להגן בתוך הארגונים או על הארגונים.
עמית אשכנזי: אנחנו מפעילים מוקד 119, מהאגף בבאר-שבע, שעוסק בתמונת מצב קבועה בנושא הזה.
עמית אשכנזי: מאז פרוץ משבר הקורונה, אנחנו בעצם עובדים במתכונת מוגברת מאוד, כי המעבר לדיגיטציה יצר אתגרים בשלושה מוקדים, על חלקם היום כבר אפשר לדבר.
עמית אשכנזי: דבר ראשון, הוא התלות הגוברת שלנו במרחב הדיגיטלי, כפי שכרגע תואר.
עמית אשכנזי: שנית, הרבה מאוד תפקודים חיוניים, חברתיים, תלויים עוד יותר מהרגיל ברציפות התפקודית הדיגיטלית.
עמית אשכנזי: שלישית, כפי שפורסם בעיתונות, בחודשים האחרונים, גם היריבים שלנו לא היו אדישים להזדמנויות שנקרות להם כתוצאה מהרחבת שטח הפנים הדיגיטלית.
עמית אשכנזי: לגופה של ההצעה הנוכחית, אנחנו כמובן מלווים את הדבר הזה במסגרת החלטות הממשלה הקיימות שיתנו למערך הסייבר סמכות להנחות את משרדי הממשלה בתחום הגנת הסייבר.
עמית אשכנזי: בנוסף, פועלת במערך הסייבר יחידת הממונה על הזדהות בטוחה ויישומים ביומטריים – נמצא אתנו כאן רועי פרידמן.
עמית אשכנזי: וגם כפי שתואר, קווים מנחים למשרדי הממשלה, כדי לחזק את ההסדרה הזאת בציר ניהול הסיכונים המשפטי של אותן רשויות שיפעלו כפי שתואר לעבור לדיגיטציה, קיבלנו גם הבהרה מהמשנה ליועץ המשפטי לממשלה אזרחי, שאחראי על החוק הזה, שמדגיש בפנינו ששיקולי הגנת סייבר, וכמובן, עשה הזדהות הבטוחה, הינן חלק מאותם שיקולים שהרשות הממונה צריכה לשקול כדי מעצבת את השירות.
עמית אשכנזי: ואנחנו בסך הכול חושבים שהדבר הזה הוא כמובן חיובי, וצריך להיעשות רק בשום שכל בתהליך הטרנספורמציה הדיגיטלי.
עמית אשכנזי: אני חייב לציין שבשיחות עם גופים אלינו בעולם, ב-OECD לאחרונה אנחנו רואים את האתגרים האלה גם במדינות אחרות שנדרשות להעביר את המגזר הציבורי, טרנספורמציה דיגיטלית מואצת.
עמית אשכנזי: זה חשוב מאוד, ולכן, אני מודה לכם שנתתם לנו את ההזדמנות לבטא את הדברים.
עמית אשכנזי: להזכיר שטרנספורמציה דיגיטלית שנעשית לא מאובטחת עלולה לצאת שכרה בהפסדה, ולכן, שמחנו גם על תמימות דעים עם משרד המשפטים לגבי החובה לשקול את השיקולים האלה בתהליך הזה, ולקחת את הדברים בחשבון.
עמית אשכנזי: אסיים בנקודה אחרונה, באמת, כפי שתואר, ככל שמדובר במעבר על גבי תשתיות ממשל זמין, אז מערך הסייבר הלאומי ינחה אותם מכוח החוק להסדרת הביטחון בגופים ציבוריים, ומאפשר לצרוך את השרות בצורה מאובטחת בהתאם לסטנדרטים המחמירים ביותר.
עמית אשכנזי: וגם באמצעות החוק להסדרת הביטחון, אנחנו מאפשרים לממשל זמין חשיפה לרמת הגנה לאומית, בלי להרחיב יותר מדיי, אבל הכניסה לחוק מאפשרת לנו לשתף את - - - ממשל זמין באינפורמציות חיוניות לביצוע הגנה כנגד איומים יותר מאשר המזדמנים.
אנדרי קוז'ינוב: אבל הבנו שחלק מהפלטפורמות לא יושבות דווקא בממשל הזמין, אז איך תתמודד עם הדבר הזה?
עמית אשכנזי: בכל הקשור למשרדי הממשלה, אנחנו בעצם עובדים בשיתוף פעולה עם רשות התקשוב, ובתוכה יש גוף שנקרא יחידת ההגנה בסייבר, שהוקמה מכוח החלטת הממשלה, והיא האמצעי שאנחנו דרכו מעבירים הנחיות מקצועיות ומקיימים קשר.
עמית אשכנזי: הגופים שהם לא תחת משרדי הממשלה, אנחנו נצטרך לחשוב על זה, הוועדה, אני מציע לחשוב על זה, כשמגיעים לנושא של מיהו הגורם שמקבל את ההחלטות, כי כל עוד יש לנו יכולת לשוחח עם מיניסטר, או מי שכפוף למיניסטר, אז אנחנו נוכל להבין את הדברים.
עמית אשכנזי: לגבי תאגידים סטטוטוריים או גופים אחרים, צריך יהיה למצוא את המנגנון שדרכו הם יפנימו את ההנחיות.
עמית אשכנזי: אני חייב לציין, שבראייתנו החובה לנהל סיכוני סייבר, היא חלק מהאחריות הכוללת של כל מנהל במגזר הציבורי והפרטי, בין אם החוק אומר את זה, ובין אם לא.
עמית אשכנזי: ולכן, אנחנו מחובתנו, להגיש להם את המידע.
עמית אשכנזי: אנחנו עובדים על הדברים באופן שוטף.
עמית אשכנזי: כמובן, שאזכור החקיקה, או אזכור הדברים במפורש, מחמם את המושב גם של מקבלי ההחלטות השונים, וגם את מקבלי ההחלטות במערך הסייבר, שתבינו את האחריות הנדרשת בנושא הזה.
עמית אשכנזי: אבל זאת החלטה של משרד המשפטים והממשלה כולה הביאו בצורה כזאת ומקובלת עלינו לגמרי.
עמית אשכנזי: אנחנו לרשות העבודה לפרטים נוספים, גם בצד המקצועי בתחום ההזדהות הבטוחה, וגם בצד הגנת הסייבר, נמצאים איתי בשיחה הזאת ובמפגש הבא אם יידרש, נוכל להשלים פרטים על דברים יותר מקצועיים, מאשר המעטפת המשפטית הכללית.
עינב קאבלה: תודה רבה, עו"ד אשכנזי.
עינב קאבלה: אני חושבת קודם כל, שאנחנו כן נבקש את נוכחותך, לא משנה באיזה אופן, גם בזום, זה בסדר, בדיון הבא, כדי להמשיך מאיפה שאנחנו כרגע מפסיקים, כי העלית פה נקודה שמצריכה, מבחינתנו, כוועדה עוד שאלות לגבי התאגידים הסטטוטוריים וגופים שאינם יושבים תחת הפלטפורמה של הממשלה.
עינב קאבלה: בעניין הזה, אני לא אפתח את זה עכשיו, כי זה באמת דיון שמצריך קצת יותר העמקה.
עינב קאבלה: אבל אני כן אשמח שבממשק בין נציגי הממשלה שיושבים פה, לבין עו"ד אשכנזי, בעצם, בתחילת הדיון הבא, נוכל לקבל מכם התייחסות ספציפית לעניין הזה, כמובן, מתוך מטרה שהדברים התנהלו כמו שצריך.
עינב קאבלה: בזאת, אני נאלצת לסכם כרגע את הדיון שלנו.
עינב קאבלה: יש את הנושאים שדיברנו עליהם, שאני אשמח לקבל עליהם תשובות בפעם הבאה.
עינב קאבלה: אנחנו כרגע מכוונים, אני אגיד לכל הנוכחים פה, כי אתם, מה שנקרא המשתתפים הקבועים.
אושרת מור-ברק: אני חושבת שאולי אמירה כזו שהייתה לי כגוף שמלווה את הדיגיטציה, הדבר היחיד שהיה חסר לי, זה להגיד שאנשים, אזרחים, מצפים שאנחנו נפגוש אותם בדיגיטל.
אושרת מור-ברק: ברור שצריך להגן עליהם.
אושרת מור-ברק: אבל הדבר שהכי חשוב להבין, שאנחנו בעצם מקיימים את הציפייה של האזרחים.
עינב קאבלה: ברור היטיב.
עינב קאבלה: אנחנו גם כוועדה רואים זאת כך.
עינב קאבלה: חבר הכנסת קוז'ינוב, היטיב להגיד זאת בהערה שלו הקודמת.
עינב קאבלה: כל המטרה שלנו פה, זה באמת למצוא את האיזונים הנכונים, בצורה כזאת שלא יפגעו בצורך הדחוף של החוק לטובת אזרחי מדינת ישראל.
עינב קאבלה: לגבי הנושאים שציינו וציינתם שתענו לנו בפעם הבאה, אני אשמח לקבל תשובה.
עינב קאבלה: אנחנו נמשיך בדיוק מאיפה שהפסקנו.
עינב קאבלה: אני מודה לכם מאוד על הסבלנות, ועל ההסברים, ואורך הרוח והמקצועיות.
עינב קאבלה: אז תודה, ונפגש בפעם הבאה.
עינב קאבלה: אנחנו מכוונים לקיים את דיון ההמשך, ביום שלישי בשעות הצהריים.
עינב קאבלה: אנחנו נודיע על כך.
עינב קאבלה: נוציא הודעה רשמית כמה שיותר מהר.
עינב קאבלה: אבל מי שצריך, כמובן, לכוון לשם.
עינב קאבלה: בוקר טוב.
עינב קאבלה: היום יום ראשון, י"ט באב התש"ף, ה-9 באוגוסט 2020.
עינב קאבלה: אנחנו ממשיכים לדון היום בהצעת חוק למתן שירותים חיוניים מרחוק (נגיף הקורונה החדש - הוראת שעה), התש"ף-2020.
עינב קאבלה: בישיבה הקודמת התחלנו בהקראת החוק תוך כדי שהעלינו נושאים שונים שמצריכים תיקון והתאמות.
עינב קאבלה: היועצת המשפטית של הוועדה והיועצים המשפטיים של משרד המשפטים ישבו ביניהם לאחר הישיבה הקודמת כדי לנסות לראות איך ללבן את ההערות ולהטמיע בניסוחים.
נירה לאמעי רכלבסקי: הגענו לסעיף 2(ד).
עינב קאבלה: על פי הצעת הייעוץ המשפטי וגם אני חושבת כך, אנחנו נתחיל היום מהתחלה כי נעשו שינויים גם בסעיפים שכבר נגענו בהם.
נירה לאמעי רכלבסקי: נתחיל מההגדרה אותה שינינו, הגורם הממונה.
נירה לאמעי רכלבסקי: חזרנו אחורה, להגדרה של מי הוא הגורם הממונה.
יצחק פינדרוס: עברתי הבוקר על הנוסח וניסיתי להבין.
יצחק פינדרוס: ועדות מקומיות ברשויות המקומיות להתנגדויות, זה לא מופיע כאן.
נירה לאמעי רכלבסקי: כרגע הן לא בתוספת.
עינב קאבלה: הגוף שציינת לא מופיע בתוספת.
עינב קאבלה: יחד עם זאת התוספת היא תוספת שיכולה לנשום, זאת אומרת, היא לא סגורה מעתה ואילך, אפשר להוסיף עליה באישור השר ואנחנו גם מוסיפים באישור הוועדה.
יצחק פינדרוס: למה לא להכניס את הרשויות המקומיות חוץ מהחינוך?
יצחק פינדרוס: חיפשתי בהגדרות.
יצחק פינדרוס: אין רשויות מקומיות.
יצחק פינדרוס: זה לא תאגיד שהוקם על פי חוק.
נירה לאמעי רכלבסקי: אתה אומר שבתוספת בסוף יש רשויות מקומיות בפועל דרך משרד החינוך.
יצחק פינדרוס: רק בחינוך.
יצחק פינדרוס: זה לא ברור כי הרשם של החינוך פועל מכוח משרד החינוך, עד כמה שאני זוכר ולא מכוח חוק השלטון המקומי.
יצחק פינדרוס: אולי כדאי להוסיף.
נירה לאמעי רכלבסקי: רני, אני חושבת שלא רציתם להוסיף רשויות מקומיות.
עינב קאבלה: אתם רצים להתייחס?
רני נויבואר: אפשר.
רני נויבואר: בוקר טוב.
רני נויבואר: אנחנו לא הכנסנו פנימה את הרשויות המקומיות.
רני נויבואר: אכן, כמו שציינת אדוני, הן באמת לא מופיעות בחוק.
רני נויבואר: לצורך העניין למשרד החינוך יש חריג כי זה משרד החינוך אבל את הרשויות המקומיות כתאגיד – הן לא תאגיד סטטוטורי, הן גוף שחוקק בחוק והוא אורגן אחר – לא הכנסנו אותן.
רני נויבואר: הן לא חלק מההצעה ולכן הוועדות שציינת, גם הן לא בפנים.
יצחק פינדרוס: למה לא להוסיף אותן?
רני נויבואר: אנחנו בעיקרון די נצמדנו לגופים שמפוקחים על ידי מערך הסייבר.
רני נויבואר: אפשר היה להכניס אותן כעניין שבמדיניות, אין מניעה משפטית להכניס אותן, אפשר להכניס אותן אבל בעיקרון התפיסה הייתה שרשויות מקומיות נמצאות ברמת דיגיטציה משתנה ולצורך העניין הן לא כפופות להחלטות מערך הסייבר.
רני נויבואר: לכן לא הצענו לכלול אותן בפנים.
אנדרי קוז'ינוב: יש שם בעיות של אבטחת מידע.
נירה לאמעי רכלבסקי: אנחנו בעצם מאפשרים כאן שינוי חוקים כללי והמעבר שלהם למתן שירותים בצורה מקוונת.
נירה לאמעי רכלבסקי: אין לנו כרגע שליטה על איך הם יעשו את זה מבחינת אבטחת המידע, הגנת הפרטיות.
נירה לאמעי רכלבסקי: כשזה קורה במשרדי ממשלה, יש לנו את ממשל זמין שרוב משרדי הממשלה או כולם, יש איזשהו פיקוח על אבטחת המידע אצלם, כן נוצר מאגר, איך מגנים על הפרטיות, איך מאובטח המידע, איך ההזדהות נעשית.
נירה לאמעי רכלבסקי: אין פיקוח על הרשויות המקומיות.
נירה לאמעי רכלבסקי: עכשיו לאפשר לתת להן איזושהי הסמכה פתוחה לעשות דברים שקשורים.
יצחק פינדרוס: הבעיה היא שאנשים מנסים לקבל שירותים.
עינב קאבלה: ברציונל אתה לגמרי צודק.
עינב קאבלה: אני חייבת להגיד את דעתי.
יצחק פינדרוס: לפחות לתת להם את האפשרות.
יצחק פינדרוס: לפחות בחוק לתת להם את האפשרות.
יצחק פינדרוס: כשאת כותבת משרד ממשלתי, תאגיד, חברה ממשלתית, גם לא כל החברות הממשלתיות.
עינב קאבלה: אני שמחה שהגעת היום אבל אני אעדכן אותך.
עינב קאבלה: חשוב שתדע מה היה כאן בישיבות האחרונות.
עינב קאבלה: עסקנו הרבה דווקא בנושא של תאגיד שהוקם על פי חוק וחברה ממשלתית.
עינב קאבלה: אחרי שהבנו שלגבי משרדים ממשלתיים יחסית אין בעיה ואנחנו על קרקע בטוחה, העלינו את השאלה מה לגבי תאגיד שהוקם לפי חוק וחברות ממשלתיות.
עינב קאבלה: אגב, היום הן לא בתוספת אבל הן יכולות להיכנס לתוספת, והשאלה היא האם אנחנו כאן במקום בטוח מבחינת סייבר והגנת הפרטיות כפי שציינה היועצת המשפטית.
עינב קאבלה: היה כאן דיון שלם כולל ניסוחים שהוכנסו ויוקראו היום שנועדו עוד יותר לתת ביטחון בהקשר להיבטים האלה.
עינב קאבלה: כפי שצוין כאן, הנושא של רשויות מקומיות הוא כנראה אירוע שדרך החוק הזה ספציפית לא ידעו הגורמים הממשלתיים להכניס אותו בנסיבות האלה.
עינב קאבלה: אני כן מסכימה אתך ואני כן חושבת שהיה נכון כמה שיותר לקיים שירותים דיגיטליים, בוודאי ברשויות מקומיות שלפעמים הן אפילו יותר מרשויות ממשלה נותנות שירותים לאזרחים.
עינב קאבלה: אני לא חושבת שיש כאן בכלל חילוקי דעות.
עינב קאבלה: בגלל שהמנגנון של החוק הוא בעצם לעקוף חקיקות שאומרות בלשון שמגבילה מתן שירות שלא באופן פרונטלי, בעתות רגילות ובעתות שגרה הדבר הנכון היה לבוא, לקחת חוק כזה ופשוט לתקן אותו באופן שיאפשר גם שירות דיגיטלי.
עינב קאבלה: מה שקורה כאן זה מעין מסגרת שמאפשרת במקרים כאלה שיש קושי חקיקתי לתת את השירות כשירות מקוון.
עינב קאבלה: הרי אם אין קושי חקיקתי, היום גם רשות מקומית יכולה לבוא ולהחליט שהיא רוצה לעשות לטובת אזרחיה ולטובת תושביה.
יצחק פינדרוס: ועדות מקומיות כבר לא מתכנסות כמעט חצי שנה התנגדויות ואנשים תקועים - אני מקבל כל הזמן תלונות – בדיוק בגלל הדבר הזה.
קראה: התנגדויות בתכנון ובנייה?
יצחק פינדרוס: האמת היא שהחוק לא מגביל.
יצחק פינדרוס: אם את שואת אותי, החוק לא מגביל אבל צריכה להיות קריאת כיוון כי החוק גם לא מגביל בכלל בהתנגדויות לקבל.
עינב קאבלה: זה האירוע כאן.
יצחק פינדרוס: את צריכה לקבל את זה בכתב וללכת הלאה.
עינב קאבלה: האירוע כאן הוא במקרים שהחוק מגביל ואז אנחנו באים לפתוח את זה.
עינב קאבלה: אם אתה אומר שיש מקומות שהוא לא מגביל, אני חושבת שדרך הפעולה שם צריכה להיות אחרת כי מה זה יעזור שנגיד כאן שהם יכולים כשהיום הם יכולים והם לא עושים?
יצחק פינדרוס: זאת קריאת כיוון.
יצחק פינדרוס: זה נוהג.
יצחק פינדרוס: יש הרבה דברים שזה נוהג ואף אחד לא רוצה לפגוע בזה.
עינב קאבלה: אני מסכימה.
עינב קאבלה: אני חושבת שצריך לטפל בזה.
יצחק פינדרוס: היועצת המשפטית יודעת, יש דברים שהם נוהג.
יצחק פינדרוס: כולם פוחדים לגעת בזה כי זה נוהג.
עינב קאבלה: אני חושבת שצריך לטפל בזה כדי שהם כן יעשו את מה שמוטל עליהם.
עינב קאבלה: אני רק חושבת שהפלטפורמה צריכה להיות אחרת ואפשר לשתף פעולה גם בדברים האלה.
נירה לאמעי רכלבסקי: ברגע שיש היוועדות חזותית בבתי משפט, ואני חושבת שגם במועצות מקומיות וישיבות עיריות בהן דנים כרגע.
יצחק פינדרוס: לגבי ישיבות עירייה, היה דיון חוקי על זה.
רני נויבואר: יש גם טיוטה לדיון בדיונים של ועדות תכנון.
רני נויבואר: יש כבר משהו בקנה.
יצחק פינדרוס: צריכה להיות קריאה של משרד המשפטים לומר לאנשים לגבי הרשויות המקומיות – על ההיוועדות החזותית ועל המועצה, זו החקיקה – אבל לפחות על הוועדות המקומיות כי האזרחים סובלים.
יצחק פינדרוס: אין קריאת כיוון.
רני נויבואר: יש היום חקיקה בקנה.
יצחק פינדרוס: אולי להבהיר שהחוק לא מאפשר.
יצחק פינדרוס: יכול להיות שלא כולם יודעים את זה.
רני נויבואר: יש היום טיוטת חקיקה שלדעתי היא בדרך לכנסת בעניין של ועדות תכנון.
רני נויבואר: כלומר, הדבר הזה הוא בדרך.
רני נויבואר: למיטב הבנתי הכוונה היא לעשות את הדבר הזה.
רני נויבואר: אנחנו כן מנסים, גם במסגרת הנחיית יועץ כפי שהסברנו, לבוא ולהסביר ליועצים המשפטיים שיש להם גמישות גדולה במקום שהמונחים הם ניטרליים.
רני נויבואר: אבל כמובן יכולים להיות גם חילוקי דעות בתוך הממשלה וגם היועץ המשפטי לממשלה שהוא מכריע, הוא יכול להכריע לכל מיני כיוונים.
יצחק פינדרוס: אני אשמח אפילו לקבל הבהרה שלכם ואני אוציא את זה לראשי הרשויות כי התחושה היא בסוף שהאזרחים עומדים בפני שוקת שבורה.
יצחק פינדרוס: עומד יועץ משפטי בעירייה והוא אומר שהוא בודק, הוא עוד לא למד את הנושא וכולי.
עינב קאבלה: אני רוצה לשכלל את ההצעה שלך דווקא משום שאנחנו כאן בוועדת המדע והטכנולוגיה.
עינב קאבלה: נצא בקריאה של הוועדה, כולנו יחד, לכל רשות או גוף ציבורי שיודע ויכול ולא קיימת לו מניעה חוקית לקיים שירות באופן דיגיטלי ומקוון, לעשות כן לא בעוד שנה אלא כמה שיותר מהר כי האזרחים צריכים את הדבר הזה כמה שיותר מהר, כמובן תוך שמירת כל הכללים של אבטחת מידע והגנת הפרטיות, כי גם כשהאזרח רוצה, צריך לשמור עליו גם בדרך המקוונת שלא יאונה לו כל רע מהיבטים אחרים.
עינב קאבלה: כל מי שנמצא כאן, ואני בטוחה שגם מי שלא נמצא כאן, יצטרך לקריאה הזאת שלנו.
עינב קאבלה: תודה לך חבר הכנסת פינדרוס.
נירה לאמעי רכלבסקי: בסעיף ההגדרות, בהגדרת הגורם הממונה, יש לנו את הסעיף המקורי ונוסח חלופי שהציעה הממשלה.
נירה לאמעי רכלבסקי: הממשלה מנסה בהצעתה לתת מענה גם לנושא של רמת האינסטנציה שמהווה הגורם הממונה, בין היתר כדי לענות על עניינים של אבטחת מידע לעתיד בכל מה שקשור לתאגידים וחברות ממשלתיות.
נירה לאמעי רכלבסקי: אני אקרא את זה קודם ואז נסביר.
נירה לאמעי רכלבסקי: הנוסח החלופי.
עינב קאבלה: זה לפני התיקונים?
עינב קאבלה: כמדומני אמרנו שזה טור ד'.
נירה לאמעי רכלבסקי: זה מופיע בסוף ההגדרה.
עינב קאבלה: אנחנו לא משאירים את זה ברישה?
רני נויבואר: כל אחד מאלה, לפי העניין, כמפורט בטור ד' לתוספת הראשונה.
רני נויבואר: אמרנו שנחליף את המילים "כפי שנקבע" ונאמר "נקבעו בטור ד' בתוספת הראשונה".
נירה לאמעי רכלבסקי: אנחנו נשים את זה ברישה.
נירה לאמעי רכלבסקי: הנוסח החלופי שמונח בפנינו?
נירה לאמעי רכלבסקי: לעניין שירות חיוני שאופן נתינתו נקבע בתקנות ואינו מהשירותים המנויים בפסקה (1) – השר או גורם אחר המוסמך להתקין את התקנות האמורות או עובד הגוף הציבורי בעל תפקיד בכיר בו, שכל אחד מהם קבע כגורם ממונה לעניין זה.
נירה לאמעי רכלבסקי: את "כפי שנקבעו בטור ד' בתוספת השנייה" נעביר לרישה.
נירה לאמעי רכלבסקי: זה אומר שברגע שנפתחת התוספת – בעזרת השם בעתיד - ואולי ייכנסו בה תאגידים וחברות ממשלתיות וחברות בנות, מי שעדיין יהיה הגורם הממונה יהיה השר.
נירה לאמעי רכלבסקי: אתם רוצים להסביר את הסיבה שהצעתם את הנוסח הזה?
רני נויבואר: מאחר והובע חשש בוועדה לעניין הכפיפות של אותם גופים להחלטות מערך הסייבר, בעצם מה שהצענו זה שהשר יהיה הגורם שהוא זה שיהיה בעל הסמכות, מחמת זה שזה נותן יותר דגשים לגבי אבטחת הסייבר.
רני נויבואר: זה לא בהכרח הופך את התאגיד הסטטוטורי, את החברה לכפופי הנחיות מערך הסייבר אבל זה בהחלט מחדד את ההבנה שהשר צריך לקחת את זה בשיקולים שלו בהתאם לחששות שהובעו בוועדה.
עינב קאבלה: לפני שנעבור הלאה, עורך דין עמית אשכנזי ממערך הסייבר מבקש להתייחס להערה לגבי השלטון המקומי.
עינב קאבלה: אנחנו נשמח להתייחסותו.
עמית אשכנזי: תודה גברתי.
עמית אשכנזי: ראיתי שהוועדה כבר עברה הלאה, אז אני לא בטוח שזה עוד רלוונטי.
עינב קאבלה: אם זה יכול לעזור לאזרחים, זה עדיין חשוב לנו.
עמית אשכנזי: שוב, האתגר היה, כפי שתיארנו, שאנחנו מחפשים את הדרך לגרום גם לשלטון המקומי להפנים את סיכוני הסייבר ובשונה מהשלטון המרכזי שכפוף להחלטות הממשלה, בשלטון המקומי נדרש איזשהו הסבר טיפה יותר עשיר, גם מול משרד הפנים.
עמית אשכנזי: אלה לא דברים בלתי אפשריים.
עמית אשכנזי: יתכן שבעתיד אם הוועדה תרצה להרחיב את החוק גם לאזורי השלטון המקומי, ניתן יהיה למצוא את הסעיף האחד או השנים הנדרשים כדי לבטא את הדבר הזה כי לגבי שלטון המרכזי, כפי שהסברנו וכפי שכרגע הסבירה גם חברתי גברת נויבואר, יש לנו מסמך שמסביר איך לממש את החוק הזה שהוא בשלבי סיום.
עמית אשכנזי: אנחנו מחכים שהחוק ייחתם כדי לוודא שהוא תואם את הלשון של החוק ואותו נוציא למשרדי הממשלה, אבל את אותו מסמך לא נוכל להוציא לשלטון המקומי עם אותו מעמד משפטי מהסיבה שהמסגרת המשפטית שלהם שונה.
עמית אשכנזי: רק לדייק.
עמית אשכנזי: לנו כמובן אין שום התנגדות לשירותים דיגיטליים.
עמית אשכנזי: הנקודה היא שהניסיון מלמד לצערנו שלא כל הרשויות המקומיות מפנימות את הסיכונים באותה צורה, וכפי שגברתי אמרה בסוף עלולים האזרחים לצאת נפגעים בכל מיני אירועים של מידע שדולף או שירותים שניתנים בצורה לא טובה וכולי.
עינב קאבלה: אנחנו עדיין כמובן חושבים שנכון לייצר מערכת דיגיטלית גם ברשויות לטובת האזרחים וכמובן גם את זה בזהירות הנדרשת.
עינב קאבלה: אין ספק שזה מצריך דיון נפרד ולא במסגרת החוק הזה.
עינב קאבלה: בבקשה, נמשיך הלאה.
נירה לאמעי רכלבסקי: אנחנו עוברים להגדרת "שירות חיוני".
עינב קאבלה: את הגדרת "הוועדה" את לא מקריאה שוב.
נירה לאמעי רכלבסקי: הקראנו ושום דבר לא השתנה.